LA LLISTA FINAL
-N'he trobat un. -Què tens?
-Un cérvol. -Com ho saps?
Dues peülles.
Molt bé. Ara ja sabem on beuen.
Veus el rastre?
El seguirem. Ja tenim el seu patró.
Sabem on beuen, on mengen i on dormen.
I ara sabem que quins camins agafaran,
busquem una posició elevada i els esperem.
Vinga, seguim caminant.
Ben fet. Obre't camí. La meva gaseleta.
Vinga. Descansarem a dalt de tot, petita.
Papa.
T'estimo.
Em vols venir a veure?
PREUS COMBUSTIBLES
Qui matina, fa $$$... A buscar el cafè del matí.
Telèfon encriptat.
Què amagues, Marcus?
Em vols venir a veure?
-Ja sabem on mengen. -Sí.
Sabem on dormen.
Ara que sabem quins camins agafaran,
busquem una posició elevada i els esperem.
Si saps com rastrejar-los i saps què buscar,
no hi haurà cap cérvol que se t'escapi.
Vinga, cabrons.
Els heu de parar. Vinga, defensa.
Sí! No fotis!
No fotis. Sí, vinga!
Que fort! I tant! Vinga!
Alabama.
I tant! T'has perdut un bon partit.
-Hola. -Hola.
-Preparat per Mèxic? -Sí.
Escolta, es pot muntar un merder que ni te'l pots imaginar.
Quan em deixis, fot el camp.
Perquè et fotis tot el mescal d'en Marco tu sol? Ni de conya.
De debò. Es complicarà molt.
La Lucy era la meva fillola, Reece.
Per molt que se'n vagi tot a la merda, no hi haurà ningú
que em pari fins que aquests fills de puta ho paguin.
Benvingut a Aerolínies Riley.
Descarregant dades...
Has caçat el cérvol de Wyoming?
Sí. L'idiota penjava la seva vida a la xarxa.
Has trobat res interessant?
El pare Noel t'ha enviat un regal.
Més carbó?
Ja m'ho diràs tu. Ara ens enlairarem.
Quan aterris sabré alguna cosa. Bon viatge!
Preparat?
-Què en penses? -Va buidar el carregador.
Em sembla un gra massa.
L'informe indica una massa al crani. Deu ser inestable.
Sap que el vidre frena les bales. Havia d'assegurar-se.
No és inestable, és un expert.
Sí, té experiència.
Vuit missions de combat.
Iraq, Afganistan, Líbia.
Una estrella de Plata, múltiples de bronze.
Fins i tot una condecoració al valor de l'exèrcit.
No t'entusiasmis. Els voltors del nord ja fan voltes.
-Els casos grans van a Los Angeles. -Sí.
Potser aquest cop en Ramsay resisteix.
Doncs seria la primera vegada.
Cap, estàs perdent el temps.
S'ha de ser implacable, Mac.
Ja ho sé, Terry.
No vull que m'informeu, vull un lloc a la roda de premsa.
Posa l'altaveu.
No dic que no, però... Ei.
Tinc aquí l'Anthony Layun.
És el cap de la Força de Cerca de Fugitius.
Conec en Tony. Com va?
Malament, senyor. M'han dit que ens vol robar el cas.
Ningú està robant res, entesos? Tenim un cadàver i millor equipament.
Quan eres a Chicago, deixaves els casos grans a Milwaukee?
Milwaukee no sabia fer res.
-Bé, Tony. -Tenim cinc cadàvers.
Per això, el cas és nostre.
O truco al quarter general? A veure què en pensen a Washington?
Deptula, vull les adreces dels familiars vius
i gent propera. Vint anys de servei. Seran molts.
-Ara mateix. -Junior, les gravacions de les càmeres.
-Pel reconeixement facial. -Ja tenim identificació positiva.
No m'importa en James Reece.
Vull saber qui collons era amb ell al cotxe.
En algun lloc de la xarxa de Capstone hi ha un projecte anomenat RD4895.
La xarxa és enorme. Més de 100 inversions diferents.
L'he pogut reduir a 27 empreses lligades al Pentàgon
o a escenaris de conflicte.
Tinc informes de familiars de l'escamot. Necessito més.
S'ha d'investigar. A fons.
Per què nosaltres?
És la història d'una generació.
Mereix més que una pàgina amb llistats i opinions de videojocs.
-Envia-m'ho. Hi donaré una ullada. -Fet. Mira el correu.
Mira que ets arrogant.
Merda. Marxo. Digues a en Nathan el que necessito.
Katie.
Hola?
-Brian? -Katie.
Ei, nois! Deb!
-Katie! -Perdó, no he pogut tancar bé.
Què hi fas, aquí?
Ah, no vas rebre el meu correu?
He tornat de Síria. I he pensat que estaria bé passar i...
Sí, és clar...
Pensava que era la setmana que ve.
Quina sorpresa. Ens posarem al dia.
I podràs passar l'estona amb en Teddy. Quan es desperti.
Oh, no. Estic fastigosa. No m'he dutxat.
Vaig en xandall. Un moment. Ara torno.
D'acord.
Mireu, no us enganyaré: la situació no és ideal.
El pressupost del Pentàgon mostra un canvi de paradigma
i retalla els recursos a quasi tots els sectors.
Si s'aprova, el nostre contracte acabarà en 18 mesos, sense renovació.
Per la decisió de l'Elias Ryberg de posposar la seva visita,
ens deu considerar una inversió de risc.
En tot cas, el consell de Capstone és que la junta de Nubellum sigui pacient
i tiri endavant la venda.
Ja em coneixeu, i els meus valors.
Si us dic que una cosa està sota control, ho està.
Tens idea de com d'humiliant va ser allò de Santa Barbara?
Veure el cos del vicepresident
mentre se l'emporten amb una xeringa al braç.
En Ryberg era allà, Steve. Ho va veure.
Així que disculpa si la nostra fe en tu s'ha debilitat.
Si l'Elias es volgués fer enrere, ho diria.
I Washington és una màquina dinàmica, però predictible.
Has de saber quins botons prémer.
Nubellum no va néixer pel negoci bèl·lic.
Vaig seguir aquest camí perquè em vas ajudar
quan em feia falta, i vaig callar quan vas dir de vendre, perquè
em sortia a compte, però no vendré el meu negoci
per un preu regalat.
I no desenvoluparé els teus projectes si no hi ha mercat.
Sempre hi ha mercat pel que fem.
Ja ho veurem.
El pressupost de la Hartley anirà al subcomitè aviat.
Fins llavors, bona sort buscant vicepresident.
Ei, el cinturó, col·lega. Comencem el descens.
Ei, Carlos, Álex. Com esteu?
Agafaré aquesta bossa d'aquí.
-Que bé que hagis tornat, mijo. -I tant. Hola, Paola.
-M'alegro de veure't. -Igualment.
Com ha anat el viatge?
Gloriós. Cel clar i còctels.
Que no t'enganyi. Encara vola com si fos a Najaf.
Vinga, gent. La caseta de la piscina és per a mi.
Vinga.
El teu pare va venir a Baja en un moment crític.
I feia exactament la mateixa cara.
I?
Va trobar un nou propòsit.
Tal com faràs tu.
Sí. Gràcies.
L'incident de Los Angeles va ser gravat.
I l'agent mort de l'NCIS?
La immobiliària el va identificar.
Va donar un nom fals.
Si hi havia cap dubte sobre la seva família,
s'ha dissipat.
Hem fet tard, Rich.
El senador Pryor, senyora.
Tenim desertors al comitè.
-Qui? -En Holbrooke. També en Conviser.
Algú els ha convençut?
Sigui qui sigui, intenten amagar-ho.
El teu nou pressupost tanca moltes aixetes.
I en quina situació ens deixa?
Ara mateix no tenim marge.
Amb un sol vot, adéu a les teves retallades.
Almenys els extres.
¿I si demanem un informe de crèdit
i el frenem quan el tornin a la Cambra?
En James Reece era un bon home.
Ens va donar gran part de la seva vida adulta i ha tornat malament.
No es tracta de fer quatre retocs.
Necessitem un canvi, no un acord de mínims, ens cal...
Que la reunió s'emeti.
Senyora, és a porta tancada.
Doncs l'obrirem pel vot final.
Fem que aquests senadors mostrin en directe
que els importen més certs interessos que els nostres soldats.
M'agradaria veure-ho.
Marco, Paola, gracias. Aquesta vegada us heu superat.
I demà tenim barbacoa.
Tenint un tirador com en Reece al ranxo, el volem aprofitar.
No. No em necessiteu per disparar a un moltó.
El meu pare em va dir que va aprendre més amb en Marco
que a l'acadèmia.
En Thomas sempre era generós amb els elogis.
Estem parlant del mateix Tom Reece?
No importa quantes vegades vingui,
sempre oblido com n'és de bonic.
Mare meva. L'última vegada que vaig venir va ser pel meu aniversari.
Les noies van omplir un gerro de cuques de llum, prop dels arbres.
Sí. La hisenda és sagrada per nosaltres.
Un santuari fora del caos de l'exterior.
Senyor Reece, vaig dir a la meva mare que volia anar al funeral.
Antonia.
No sabia que la Lucy estava malalta. Li hauria escrit.
Li hauria encantat, reina. N'estic segur.
James, em sap greu.
Res.
Per l'amfitrió, que proveeix beguda, i per la terra, que proveeix menjar.
Doncs aquí va la pregunta:
què he de fer per robar-te del ranxo d'en Paul?
No ho sé. Pel que fa al meu gust en caps,
la qualitat que més valoro és l'absentisme.
Uau! Són molt boniques, oi?
Anem a ensenyar-les-hi al papa.
...no m'interessa tant.
A part d'això, els has guanyat clarament.
Està bé saber-ho.
ALGUNA NOTÍCIA DE L'RD4895?
MÉS GENT DE L'ESCAMOT TENIA TUMORS. HO INVESTIGO.
Hola.
Puc ajudar a netejar. Només volia veure la posta de sol.
Com de fotuda estàs?
No ho estic, Brian, vinga.
He vist la teva investigació.
Només és un article. Necessito un parell de dies.
ON ETS?
He pensat que et vindria de gust.
Sempre llegint la ment.
Ha trucat en Ben.
Ha rastrejat un pagament del teu home a un banc d'Ensenada.
Ho estem investigant.
No paro de preguntar-m'ho:
Quin és el seu propòsit? Quin és el seu pla?
Quina visió pot tenir el Senyor per tu, per fer-te això?
Recordo la història d'en Job i penso que, potser,
és algun tipus d'aposta amb el diable,
per veure si poden amb tu.
No van poder amb en Job.
Però amb mi estan a punt d'aconseguir-ho.
Lucy, espera! Lucy, torna aquí!
Sabia que tindries negocis a Ensenada.
Vull dir, un cop vas aconseguir el compte, era qüestió de temps.
James.
Hola, maco. Caram.
Per la pinta que fas, devies agafar una bona merda, ahir a la nit.
Quan has arribat?
Fa mitja hora. Tinc dos dies lliures.
Et pensaves que deixaria que et carreguessis aquell paio tu sol?
Com dius?
En Marco ens estava informant.
El meu cap de seguretat creu haver trobat l'assassí de les noies.
-Bon dia. -Bon dia.
Et puc agafar el cotxe? Vull anar a buscar cafès.
Ja hi vaig jo. En Brian i en Teddy són a la platja.
-Ves amb ells. -No, estàs de vacances.
Digues què vols. Convido jo.
Doncs dos tallats. Les claus són a la porta.
Gràcies.
Katie Buranek?
He llegit sobre vostè.
Portland, Kenosha, la província de Hubei...
Té un cert historial d'endinsar-s'hi massa.
És la millor manera de veure el fons.
Que simpàtica.
On és en James Reece?
-No ho sé. -No m'ho crec.
D'acord.
Per la seva feina, diria que és una persona intel·ligent.
Per què ser còmplice d'un assassinat?
Va ser en defensa pròpia.
No parlo de Los Angeles.
En Reece no va matar la seva família.
Parli amb el Saul Agnon.
Indústries Capstone va provocar tumors a tot un escamot de SEALs.
Aquesta és la història.
M'encantaria parlar amb ell. De veritat. Però és mort.
He fet algunes trucades.
L'Agnon va sofrir una sobredosi a Santa Barbara,
l'endemà que fossin a Los Angeles.
Estava amb la xeringa al braç.
Sense historial de drogues. Curiós, no troba?
I l'Agent de l'NCIS, en Josh Holder,
va rebre un tret d'algú
la nit abans que en Reece desaparegués, que també resulta inusual.
Té una exclusiva. Ho entenc.
Però no crec que vulgui cap mort més.
I segur que no vol que se l'acusi de cap activitat criminal.
No sé on és. De debò.
Però... si el trobo, li ho faré saber.
Bé, senyoreta Buranek.
Passi-ho bé amb la família.
El puc ajudar?
Què és això?
Parlem.
Coneixes la batalla de Messines?
No.
Primera Guerra Mundial. Britànics i alemanys són a un punt mort.
Els anglesos tenen el general Plumer, un paio molt pacient.
Passa cinc mesos construint 8.000 metres de túnels sota l'enemic.
Els omple amb 300 quilos d'explosius i un dia: pum!
Es carrega 10.000 alemanys. S'acaba el punt mort.
Es van quedar amb un pam de nas.
Fascinant. Què hi fem, aquí, Steve?
He treballat molt per arribar sota l'enemic.
És cert.
Sabem que, en un any, la Hartley s'haurà retirat.
Ningú la trobarà a faltar.
Decideix si vols ser un enllaç vermell a la seva pàgina de Viquipèdia
o el seu successor.
El tracte era només informació.
Correcte.
Però l'estic canviant per protegir la meva inversió.
-El pressupost és una amenaça. -Ja té els vots.
El d'en Pryor no.
En Pryor és qui vol aquest tipus de reformes.
No cal que els convencis.
Només que me'l portis.
Serà bo per tu, Richard. Només que encara no ho saps.
En Navajas i el seu grup treballen per molts càrtels.
És violent, ambiciós. Mataria qualsevol pel preu adequat.
Estem segurs que és ell?
Segons les nostres fonts, fa tres setmanes,
en Navajas i un lloctinent van marxar. Només va tornar ell.
Amb una ferida al braç esquerre.
És ell.
Ell i els seus homes entrenen joves sicaris a una fàbrica a prop d'Ensenada.
-Quants són? -De vegades 12. De vegades més.
Sense comptar els aprenents.
Ve una tempesta, ens proporcionarà cobertura.
Els turons d'aquí donen una vista de 200 metres.
Vigila, espera. Pot ser un dels trets més fàcils que hagis fet.
No.
-James? -No pot ser un tret.
Tens bona visibilitat.
L'Aarón era de les Fuerzas Especiales.
Sap de tàctica.
No ho qüestiono, Aarón. Però no es tracta d'això.
Hi hem d'entrar. Contactar.
Colpejar-los de front. Així és com funciona.
Ei, podem parlar un moment?
Escolta, ho entenc.
Vull dessagnar aquest malparit tant com tu.
Però aquest tio...
no ens porta enlloc, company.
L'Steve Horn sí.
Fot el tret i torna al nord.
Quan les va enxampar, la Lauren va protegir la Lucy amb el seu cos.
T'ho havia dit?
Els últims records de la Lucy van ser de la seva mare cridant, plorant,
mentre en Navajas s'ho mirava.
Vull que sàpiga qui el mata. No pot ser de cap altra manera.
D'acord.
Entesos. Anem.
No podem permetre que els teus homes s'arrisquin.
Ho farem nosaltres. En Ben i jo.
No.
Tenim l'oportunitat d'esborrar aquest mal del mapa.
És el que s'ha de fer. Li estem fent un favor al món.
Bé...
Farem servir el terreny elevat per vigilar. Nord i sud.
Reece.
No, està bé.
Els altres s'hi acostaran a peu.
Reece?
No és res, estic bé.
Segons la seva cronologia, el tumor és de creixement ràpid.
Si és un glioblastoma, ho té fotut. A més, és poc comú.
-No li ho puc confirmar sense... -Sense una biòpsia. Ho sé.
Hi ha cirurgians excel·lents a la capital.
Amb el pla adequat, en sis o nou mesos pot recuperar la seva vida.
Quina altra opció tinc?
Sofriment. Mort, suposo.
I alguna cosa que controli els símptomes?
Els corticoesteroides redueixen la inflamació.
Propranolol, topiramat. Poden ajudar amb la tremolor i les migranyes.
Però no el salvaran.
-Ens ho hauries d'haver dit. -No ho podia saber.
I una merda. Pregunta-l'hi.
Company, el que facis amb el teu cos és cosa teva.
No et culpo per quedar-t'ho per a tu.
Ho entenc. Qui collons soc per jutjar-te?
Només tinc una pregunta:
estàs operatiu?
Ho poden fer els homes de l'Aarón.
Et portaran en Navajas a trossos si vols.
Què faries? Si fossin la Paola i l'Antonia.
No el voldries mirar als ulls?
No em queda res.
No tinc res a perdre.
M'ho va prendre tot.
Entesos. Informaré l'Aarón.
No sé com t'aguantes dret.
Si fos jo, estaria en un forat.
Hi ha gent que mereix el forat més que jo.
Ja saps que tu, la Lauren i la Lucy
sou com de la família.
Després de demà, si sobrevius,
no tornis mai.
No t'importa morir per la venjança,
però no hauries d'haver implicat els teus amics.
Tens quatre sicaris de camí a la zona d'atac.
Dotze metres.
Sis metres.
Tres metres.
-Preparats! -Vinga.
Granada!
Merda!
La paret!
Merda!
Foc de cobertura a l'edifici dos. Ara!
-Comprova'l. És el nostre home? -Recarregant.
-No. -Quant temps necessites?
Deu segons.
-Preparats. -Vinga.
Ben?
Sortiu d'aquí!
Amagaré els nens. Va!
En Navajas! És meu. Que no fugi.
Camioneta blava. Dispareu!
-Anem. -Vinc amb tu.
Merda...
Company, estàs bé?
-Sí, collons! -Espera aquí.
A la merda!
Deixa'l anar.
Saps qui soc?
Que et fotin, marineret.
Es curarà, papa?
No!
Camina.
Ho sento, Brian.
De debò. No sabia que seríeu aquí.
Ni... sabia que ells vindrien.
Recordo quan tenies 17 anys la mare sempre em deia:
"No li donis la teva energia. T'acabarà consumint".
Em vaig prometre fa temps que no em preocuparia més per tu.
Ja. Bé, també em vas prometre que no et casaries amb una rossa.
Suposo que ens estem decebent mútuament.
Mira, nosaltres tornarem avui. Però... et pots quedar si vols.
No et mereixo.
-Ja ho sé. -Soc una idiota.
Sí, que ho ets.
T'estimo.
Quina passada! Mare meva!
Digui?
Farmacèutica Nubellum.
L'Steve Horn va comprar un paquet d'accions fa sis anys
i va canviar tota la producció a nootròpics militars.
Grans contracte amb Defensa.
Els seus medicaments són a totes les seccions.
La millor part? Diuen que Nubellum està a punt de ser comprada
per més de 70 mil milions.
-Katie? -Gràcies.
Em deus 10.000 paraules.
Tot bé?
Era un comercial. Voleu més margaritas?
No, gràcies.
-Jo en vull un. Gràcies. -Entesos, ara vinc.
De res.
Nubellum explica el nou enfocament militar
Suposo que tenies raó.
Sempre la tinc, Junior.
Ei, Mac. S'està movent.
Reece. Això és el que he trobat sobre l'Steve Horn.
Vull saber què és el que et va fer.
Segur que no vens?
Voldria, però els meus superiors ja pregunten
sobre els meus horaris "irregulars".
Jo t'hauria fet fora fa anys.
En tot cas, vigila l'esquena a aquest crac.
Ara torno.
Tens diners a l'avió. La meva contribució a la cacera.
Marco, ja has fet molt per mi. Gràcies.
Va fer les seves millors caceres en aquest ranxo.
S'ha de quedar aquí.
Era del teu pare, no el puc acceptar.
Queda-te'l fins que torni.
James.
Antonia.
-Paola. -James.
-Cuida'ls bé. -Saps que sí.
Aquí tens. Una més.
EN MEMÒRIA D'ARTURO MORENO 1980-2022
Subtítols: Adrián Medina Reigada